  Майя Бывальцева Удмуртилэн шоркараз нырысьсэ Россиын Эстониысь режиссёрлэсь Вейко Ыунпуулэсь пӧртэм аръёсы лэсьтэм фильмъёссэ возьматозы. Со сярысь ивортэ Ижысь кинокулуб. Ужъёсты «Дружба» киноцентрын 22-тӥ толшорысен 12-тӥ тулыспалозь котькуд вордӥськон нуналэ возьматъялозы. Ӵектос ачиз режиссёр, солэн продюсеръёсыз но Эстонилэн Россиын посольствоез юрттэмен дасяськиз. Возьматонъёслэн нуналзы но дырыз: 22-тӥ толшор, 18:50 — «Осенний бал» (2007) Верамын панельёслэсь лэсьтэм бадӟым юртын улӥсь куать адямиос сярысь, соосты огазея огнын кылён. (18+) 29-тӥ толшор — «Искушение святого Тыну» (2009) Паймымон нюлэс пыр потыса, менеджер ӟуч нылмуртлэн патераз шеде, нош собере сӥль корасьлэн ӝӧк вылаз. (18+) 5-тӥ тулыспал — «Открытый диапазон — Баллада о принятии мира» (2013) Критик Фред ужзэ ыштэ, эсэпъёсты но быдэс дуннеез такем каре. Солэн книгаос гожъямез потэ, но туганэз секытэн… (16+) 12-тӥ тулыспал — «Рукли» (2015) Пичи черкогуртын кушерскон сярысь веран, отчы ож матэктэ. (16+) Ваньмыз фильмъёс эстон кылын ӟуч субтитръёсын возьматӥськозы. Вейко Ыунпуу — туала эстон киноын одӥгез тужгес яркыт адями. «Осенний бал» фильмез понна Венециысь кинофестивальын «Горизонты» программаын валтӥсь данъетэз басьтӥз, нош мукетаз арын отын ик дунъясьёс пӧлын вал ни. Ватсалом, таяз арын Ижысь киноклублэн чакланъёсаз Ингмар Бергманлэсь пӧртэм аръёс лэсьтэм фильмъёссэ возьматон но швейцар но финн киноя фестивальёс ортчытон. Тегъёс: Лулчеберет Ижкар кино Удмуртия Эстония  